
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 185
                                                              din 22 august 2023
privind desfășurarea festivalului „ProEtnica” 2023 și punerea la dispoziție, cu titlu gratuit,

a sălii de spectacole din incinta Școlii de Muzică, a Sălii Festive și a Sălii Mici a primăriei și a terenului aparținând domeniului public din Cetatea Medievală (Piața Cetății, Piața Muzeului și strada Bastionului) pentru desfășurarea evenimentului intercultural

Consiliul Local al Municipiului Sighişoara, întrunit în ședință extraordinară,
Luând act de proiectul de hotărâre, înregistrat cu nr. 21.387/19.06.2023 şi la Consiliul Local Sighișoara cu nr. 22.990/04.07.2023, de referatul de aprobare, înregistrat cu nr. 21.389/19.06.2023, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanţa de Urgenţă a Guvernului nr. 57/2019 privind Codul administrativ, cu modificările şi completările ulterioare;

Ținând cont de faptul că, Sighişoara şi-a câștigat în ultimii ani renumele unui oraş în care se întâmplă evenimente culturale de anvergură din cele mai diverse și că festivalurile sighişorene s-au constituit în repere ale vacanţelor pentru sute de mii de turişti români şi străini care an de an revin aici pentru a gusta din farmecul locului;

Văzând adresa înregistrată la Municipiul Sighișoara cu nr. 20.728/13.06.2023, prin care Centrul Educațional Interetnic pentru Tineret (Ibz) solicită aprobarea desfășurării festivalului intercultural – „ProEtnica” 2023, în perioada 24 - 27.08.2023, cât și aprobarea folosirii cu titlu gratuit a domeniului public din cetatea Sighișoara, astfel: în Piața Cetății – 225 mp. pentru instalarea scenei unde se vor desfășura activități artistice și 100 mp. pentru crearea locurilor de șezut pentru public, în Piața Muzeului (zona Forumului German și a Bisericii Mănăstirii) – câte 60 mp. pe ambele părți, în total 120 mp., unde se vor amplasa de către organizator standuri de prezentare și meșteșugărești ale organizațiilor participante la festival, pe strada Bastionului (în zona Liceului Teoretic „Joseph Haltrich”, clasele V – VIII) – 45 mp. pentru serviciile de catering pentru participanți, iar pentru desfășurarea secțiunilor culturale din cadrul evenimentului, solicită sala de spectacole din incinta Școlii de Muzică (Sala Sander), Sala Festivă și Sala mică a primăriei;

Având în vedere adresa înregistrată la Municipiul Sighișoara cu nr. 22.421/28.06.2023, prin care se revine cu completări la adresa inițial depusă, respectiv, adresa înregistrată la Municipiul Sighișoara cu nr. 20.728/13.06.2023, cu referire la încheierea, de către organizatorul evenimentului, a unor contracte cu operatorii de salubritate privind măturatul și transportul deșeurilor în zonele de desfășurare a festivalului, respectiv amplasarea a unui număr de 12 tomberoane a câte 240 litri pentru colectarea zilnică a deșeurilor, precum și faptul că acesta își va asigura alimentarea scenei cu energie electrică;

Având în vedere faptul că festivalul „ProEtnica” este locul de întâlnire a minorităților naționale  din România, o sărbătoare a diversității și bogăției culturale a minorităților naționale împreună cu etnicii români, toți deopotrivă, cetățeni ai României;

Ținând cont de faptul că, „Proiectul ProEtnica” a devenit o tradiţie valoroasă în peisajul cultural românesc, reprezentând în prezent cea mai importantă manifestare culturală a tuturor minorităţilor naţionale din ţara noastră, o adevărată sărbătoare a promovării dialogului intercultural, a diversităţii în cultură, artă şi viaţă spirituală;

Văzând impactul major pe care acest eveniment îl are în promovarea imaginii Sighişoarei;

Având în vedere Hotărârea Consiliului Local Sighișoara nr. 226/28.10.2021 privind punerea la dispoziția Școlii Gimnaziale „Miron Neagu” Sighișoara, cu titlu gratuit, a imobilului situat în Sighișoara, str. Turnului, nr. 1, pentru desfășurarea procesului de învățământ vocațional al Școlii de Muzică;

Date fiind prevederile Protocolului încheiat în baza hotărârii mai sus menționate între Municipiul Sighișoara și Școala Gimnazială „Miron Neagu” Sighișoara;

Având în vedere adresa Școlii Gimnaziale „Miron Neagu” cu nr. 1.785/30.06.2023, înregistrată la Municipiul Sighișoara cu nr. 22.738/03.07.2023, prin care această instituție își exprimă acordul cu privire la solicitarea Centrului Educațional Interetnic pentru Tineret (Ibz), respectiv cu referire la punerea la dispoziție, cu titlu gratuit, a Sălii Sander, în perioada 23.08.2023 – 27.08.2023, pentru organizarea activităților desfășurate în cadrul festivalului „ProEtnica”;
Ținând cont de prevederile art. 349 și cele ale art. 362 din Ordonanța de Urgență a Guvernului nr. 57/2019 privind Codul Administrativ, potrivit cărora bunurile proprietate privată/publică a unităţilor administrativ - teritoriale pot fi date în folosinţă gratuită, pe termen limitat, după caz, persoanelor juridice fără scop lucrativ, care desfăşoară activitate de binefacere sau de utilitate publică, ori serviciilor publice;

Având în vedere prevederile art. 874 - 875 din Legea nr. 287/2009 privind Codul civil, republicat, cu modificările şi completările ulterioare, cu referire la dreptul de folosinţă cu titlu gratuit;
Având în vedere Raportul de specialitate al Serviciului Evidența Patrimoniului și Fond Locativ, al Serviciului Relaţii Publice și Comunicare și al Biroului Logistic și Administrativ, înregistrat cu nr. 21.388/19.06.2023, prin care se propune și se justifică oportunitatea desfășurării festivalului „ProEtnica” 2023 și punerea la dispoziție, cu titlu gratuit, a sălii de spectacole din incinta Școlii de Muzică, a Sălii Festive și a Sălii Mici a primăriei și a terenului aparținând domeniului public din Cetatea Medievală (Piața Cetății, Piața Muzeului și strada Bastionului) pentru desfășurarea evenimentului intercultural;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. „c” și „d”, alin. (6) lit. „a”, alin. (7) lit. „d” și „g” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

      H O T Ă R Ă Ş T E:

Art. 1. (1) Se aprobă desfășurarea în perioada 24.08.2023 - 27.08.2023 a evenimentului „ProEtnica” 2023 – Festival Intercultural Sighișoara, organizat de Centrul Educațional Interetnic pentru Tineret (Ibz).

(2) Se aprobă ca perimetrul de desfășurare al evenimentului în suprafață totală de 490 mp. să cuprindă domeniul public din Cetatea Medievală astfel: Piața Cetății în suprafață de 325 mp., Piața Muzeului (zona Forumului German și a Bisericii Mănăstirii) în suprafață de 120 mp. și strada Bastionului (în zona Liceului Teoretic ”Joseph Haltrich”, clasele V – VIII) în suprafață de 45 mp., în vederea desfășurării activităților artistice și culturale, potrivit planului de situaţie, anexa nr. 1 la prezenta hotărâre.

Art. 2. (1) Se aprobă punerea la dispoziție, cu titlu gratuit, în perioada 23.08.2023 - 28.08.2023, a terenului aparținând domeniului public din Cetatea Medievală în suprafață totală de 325 mp. în Piața Cetății, din care 225 mp. pentru instalarea scenei în vederea desfășurării unor activități artistice din cadrul evenimentului „ProEtnica” 2023 și 100 mp. pentru crearea locurilor de șezut pentru public, către Centrul Educațional Interetnic pentru Tineret (Ibz), potrivit planului de situaţie, anexa nr. 2 la prezenta hotărâre.

(2) Se aprobă punerea la dispoziție, cu titlu gratuit, în perioada 23.08.2023 - 28.08.2023, a terenului aparținând domeniului public din Cetatea Medievală, în vederea desfășurării unor activități din cadrul evenimentului „ProEtnica” 2023, astfel: Piața Muzeului, zona Forumului German și Biserica Mănăstirii: câte 60 mp. pe ambele părți, în total 120 mp. – pentru amplasare standuri de prezentare și meșteșugărești (workshop-uri) și strada Bastionului (în zona Liceului Teoretic ”Joseph Haltrich”, clasele V – VIII): 45 mp. – pentru servicii de catering pentru participanți, către Centrul Educațional Interetnic pentru Tineret (Ibz).

(3) Activități de comerț sau prestări servicii, pe lângă activitățile artistice și culturale, din cadrul evenimentului, sunt strict interzise.

Art. 3. Se aprobă punerea la dispoziţie, cu titlu gratuit, în perioada 23.08.2023 - 27.08.2023, în vederea desfășurării unor activități din cadrul evenimentului „ProEtnica” 2023, a Sălii Festive și a Sălii Mici din cadrul sediului Primăriei Municipiului Sighișoara – pentru secțiunile științifico-culturale și salon literar, a sălii de spectacole din incinta Școlii de Muzică (Sala Sander) – pentru expoziții de arte vizuale și decorative a artiștilor contemporani din rândul minorităților, către Centrul Educațional Interetnic pentru Tineret (Ibz).

Art. 4. Se aprobă Regulamentul de organizare și desfășurare a evenimentului „ProEtnica” 2023 – Festival Intercultural Sighișoara, în perioada 24.08.2023 - 27.08.2023, conform anexei nr. 3, care face parte integrantă din prezenta hotărâre.

Art. 5. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Arhitectul Șef, Serviciul Evidența Patrimoniului și Fond Locativ, Serviciul Relaţii Publice și Comunicare, Biroul Logistic și Administrativ, Biroul Public Cadastru, Topometrie și Administrare Terenuri Agricole și Forestiere, Compartimentul Situații de Urgență și Protecția Muncii, Serviciul Public Poliţia Locală, Compartimentul Centrul de Informare și Promovare Turistică din cadrul Municipiului Sighișoara, Școala Gimnazială ”Miron Neagu” şi Asociația Centrul Educațional Interetnic pentru Tineret (Ibz). 

Art. 6. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro. 







 

PREŞEDINTE DE ŞEDINŢĂ,

  

       Moiseș Florian Dan              
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu 16 voturi ”pentru” și 1 ”abținere”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcția Arhitect Șef;

  2 ex. Serviciul Evidența Patrimoniului și Fond Locativ;

  1 ex. Serviciul Relaţii Publice și Comunicare;
  1 ex. Biroul Logistic și Administrativ;

  1 ex. Biroul Public Cadastru, Topometrie și Administrare Terenuri Agricole și Forestiere;
  1 ex. Compartimentul Autorizare Activități Economice și Susținerea Înființării Întreprinderilor Mici și Mijlocii;
  1 ex. Serviciul Monitorizare Servicii de Utilități Publice, Guvernanță Corporativă și Transport Public Local;

  1 ex. Compartimentul Situații de Urgență și Protecția Muncii;
  1 ex. Compartimentul Centrul Național de Informare și Promovare Turistică Sighișoara;
  1 ex. Serviciul Public Poliţia Locală;

  1 ex. Școala Gimnazială ”Miron Neagu” Sighișoara;

  1 ex. Asociația Centrul Educațional Interetnic pentru Tineret (Ibz). 
19 ex.  
B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 185/22.08.2023

	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


